***«Πρακτική Άσκηση τριτοβάθμιας εκπαίδευσης του Πανεπιστημίου Πελοποννήσου για το ακαδημαϊκό έτος 2022‐2023» (KA 80692) και κωδικό ΟΠΣ (MIS) 5184863, του Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση και Δια Βίου Μάθηση 2014‐2020» που συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο) και από εθνικούς πόρους***

**Πρόσκληση Υποβολής Αιτήσεων για πραγματοποίηση Πρακτικής Άσκησης για το Ακαδημαϊκό έτος 2022-23**

 **ΠΡΟΓΡΑΜΜΑΤΟΣ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ**

**Προθεσμία: Από 14/2/2023 έως 28/2/2023**

**Καλαμάτα, 13.02.2023**

Η Πρακτική Άσκηση είναι μάθημα σύμφωνα με τον οδηγό σπουδών και προσφέρει μία σημαντική δυνατότητα ανάπτυξης δεξιοτήτων και απόκτησης εργασιακής εμπειρίας, προκειμένου να προετοιμαστούν οι φοιτητές για την πρόσβασή τους στην αγορά εργασίας. Όλες οι αιτήσεις των φοιτητών για τις θέσεις που χρηματοδοτούνται μέσω ΕΣΠΑ, η υποβολή των δικαιολογητικών και η διαχείριση του προγράμματος γίνεται μέσω της ειδικής πλατφόρμας <https://praktiki-new.uop.gr/>.

**Υποβολή Αιτήσεων - Δικαιολογητικά**

Για την υποβολή της αίτησης (ανεξαρτήτως χρηματοδότησης (ΕΣΠΑ ή εκτός) απαιτούνται τα εξής **τρία (3) έγγραφα:**

1. **Η Αίτηση**
2. **Η Βεβαίωση Αποδοχής Απασχόλησης**,
3. **Βεβαίωση της Γραμματείας του Τμήματος Γεωπονίας** (πρώην ΤΕΓΕΩ), ότι ο αιτών πληροί τις προϋποθέσεις για πραγματοποίηση ΠΑ ή **Αναλυτική Βαθμολογία Σπουδών Φοιτητή**.

Οι φοιτητές καλούνται να συμπληρώσουν την **Αίτηση** και να εξασφαλίσουν υπογεγραμμένη την **Βεβαίωση Αποδοχής Απασχόλησης του Φορέα ΠΑ,** για το συγκεκριμένο χρονικό διάστημα, στην οποία θα αναφέρεται και η σύμφωνη γνώμη του, για συμμετοχή ή όχι του ασκούμενου στο χρηματοδοτούμενο, μέσω ΕΣΠΑ, Πρόγραμμα ΠΑ του Ιδρύματος.

Πρότυπα έντυπα των 2 πρώτων εγγράφων διατίθενται στην ιστοσελίδα του Τμήματος και συγκεκριμένα στην ακόλουθη υπερσύνδεση: <https://agro.uop.gr/praktiki-askisi/required-documents>. Η υποβολή των ανωτέρω μπορεί να γίνει είτε με φυσική προσκόμισή τους είτε με αποστολή τους με μορφή ηλεκτρονικών αρχείων στη διεύθυνση email της Γραμματείας: agro-secr@uop.gr. **Ειδικά για την περίπτωση της πρόσκλησης για συμμετοχή στο χρηματοδοτούμενο πρόγραμμα ΕΣΠΑ, πρέπει να υποβληθούν εμπροθέσμως (βλ. σημαντικές ημερομηνίες) στη Γραμματεία του Τμήματος και στην ειδική πλατφόρμα** [**https://praktiki-new.uop.gr/**](https://praktiki-new.uop.gr/) .

Σε ότι αφορά την **Βεβαίωση της Γραμματείας του Τμήματος** ή της **Αναλυτικής βαθμολογίας** η εκτύπωση και προσθήκη αυτού στην αίτηση γίνεται από τη Γραμματεία του Τμήματος για τις αιτήσεις εκτός χρηματοδότησης μέσω ΕΣΠΑ. Στην περίπτωση που η αίτηση αφορά την χρηματοδότηση μέσω του προγράμματος ΕΣΠΑ, ο φοιτητής (-τρια) καλείται να υποβάλλει αίτηση στη Γραμματεία είτε μέσω της Ηλεκτρονικής Γραμματείας είτε στο agro-secr@uop.gr όπου θα αναγράφει: «Παρακαλώ όπως μου χορηγήσετε αναλυτική βαθμολογία, προκειμένου να χρησιμοποιηθεί ως δικαιολογητικό για συμμετοχή μου στο χρηματοδοτούμενο πρόγραμμα ΕΣΠΑ».

**Σε ότι αφορά την αίτηση για το χρηματοδοτούμενο πρόγραμμα ΕΣΠΑ, οι υποψήφιοι/(-ες) πρέπει να καταθέσουν** **επιπλέον**:

* Υπεύθυνη Δήλωση σύμφωνα με το υπόδειγμα στην ιστοσελίδα <https://agro.uop.gr/praktiki-askisi/required-documents>
* ΙΒΑΝ Τραπέζης (είτε σαρωμένη φωτοτυπία της σελίδας του βιβλιαρίου τραπέζης είτε αντίστοιχη εκτύπωση από τις ηλεκτρονικές υπηρεσίες της τράπεζας όπου φαίνεται ευκρινώς το όνομα του φοιτητή/τριας και το ΙΒΑΝ)
* Αριθμό Φορολογικού Μητρώου (είτε εκτύπωση από την ΑΑΔΕ της υπο-επιλογής «Στοιχεία Φυσικού Προσώπου» στην επιλογή «Μητρώο & Επικοινωνία» είτε έγγραφο όπως Ε1, ή εκκαθαριστικό όπου φαίνεται το όνομα και το ΑΦΜ)

Σημειώνεται ότι οι φοιτητές καλούνται να εγγραφούν στο μάθημα «ΠΡΑΚΤΙΚΗ ΑΣΚΗΣΗ ΕΑΡΙΝΟ ΕΞΑΜΗΝΟ 2022-23» που έχει δημιουργηθεί στο e-class του Πανεπιστημίου.

**Τα στάδια για τη συμμετοχή των φοιτητών στην πρακτική άσκηση**

1. Πρόσκληση υποβολής αιτήσεων από το Τμήμα.
	1. Εμπρόθεσμη υποβολή αίτησης, κατάθεση όλων των δικαιολογητικών και επιλογή των φορέων εκ μέρους των φοιτητών στο [**https://praktiki-new.uop.gr/**](https://praktiki-new.uop.gr/) **και στη Γραμματεία** **του Τμήματος** για τους υποψηφίους που επιθυμούν να αξιολογηθούν για Π.Α, μέσω του Προγράμματος ΕΣΠΑ.
	2. Εμπρόθεσμη υποβολή αίτησης, και κατάθεση όλων των δικαιολογητικών για εκκίνηση πρακτικής εκτός του χρηματοδοτικού προγράμματος ΕΣΠΑ στη Γραμματεία του Τμήματος.
2. Αξιολόγηση των αιτήσεων από την Επιτροπή Πρακτικής Άσκησης σύμφωνα με τα κριτήρια του Τμήματος Γεωπονίας (βλ. παρακάτω) και ανακοίνωση των προσωρινών αποτελεσμάτων στον ιστότοπο του Τμήματος.
3. Δικαίωμα υποβολής ενστάσεων εκ μέρους των φοιτητών και αξιολόγηση των αιτημάτων από την Επιτροπή Ενστάσεων του Τμήματος για πέντε ημέρες μετά την ανακοίνωση των αποτελεσμάτων.
4. Οριστικοποίηση των αποτελεσμάτων, κατανομή θέσεων πρακτικής άσκησης και ολοκλήρωση των ενεργειών για την σύναψη των συμβάσεων από τα αρμόδια όργανα του Πανεπιστημίου, και ακολούθως ανάληψη των καθηκόντων από τους φοιτητές.
5. Μετά την ολοκλήρωση της πρακτικής άσκησης ακολουθεί αξιολόγηση εκ μέρους όλων των συμμετεχόντων: Τον επιβλέποντα του φορέα, τον επιβλέποντα καθηγητή και τον συμμετέχοντα φοιτητή.
6. Σε όλα τα στάδια της οργάνωσης του προγράμματος για την πρακτική άσκηση ισχύουν ουσιαστικά κριτήρια αξιοκρατίας σύμφωνα με τα κριτήρια αξιολόγησης, καθώς και πλήρους δημοσιότητας με ανάρτηση όλων των ενεργειών στον ιστότοπο του Τμήματος.

**Υποχρεωτικές και Αναγκαίες Προϋποθέσεις για πραγματοποίηση Π.Α**. **- κριτήρια επιλεξιμότητας των αιτήσεων**

Τα κριτήρια επιλεξιμότητας καθορίζονται στον Οδηγό Σπουδών και Κανονισμό Πρακτικής Άσκησης του Τμήματος (Συνέλευση Τμήμ. 12/01-06-2021, Θέμα 5.2). Αναλυτικότερα, Οι φοιτητές(-τριες) πρέπει υποχρεωτικά:

* να βρίσκονται στο 8ο ή μεγαλύτερο εξάμηνο σπουδών.
* να έχουν εξεταστεί (περάσει) επιτυχώς στα 2/3 του συνολικού αριθμού μαθημάτων του προγράμματος σπουδών του τμήματος (υπό την προϋπόθεση ότι στα οφειλόμενα δεν συμπεριλαμβάνονται μαθήματα ειδικότητας)

**Επιλογή χρηματοδοτούμενων θέσεων για την Π.Α. Προγράμματος ΕΣΠΑ του Ιδρύματος**

Ο αριθμός χρηματοδοτούμενων μέσω ΕΣΠΑ θέσεων για το τρέχον ακαδημαϊκό εξάμηνο είναι **δέκα (10). Όλοι οι ασκούμενοι φοιτητές έχουν δικαίωμα συμμετοχής στο χρηματοδοτούμενο, μέσω ΕΣΠΑ, Πρόγραμμα ΠΑ του Ιδρύματος, εφόσον το επιθυμούν οι ίδιοι και ο φορέας πραγματοποίησης της ΠΑ.** Επειδή, όμως, οι χρηματοδοτούμενες θέσεις για το εαρινό εξάμηνο του ακαδημαϊκού έτους 2022-23 είναι δέκα, (10) η επιλογή τους θα γίνει **βάσει κριτήριων**.

**Τα κριτήρια αξιολόγησης των αιτήσεων**

Η **αξιολόγηση** των αιτήσεων και η **κατάταξη** των υποψηφίων γίνεται *αυτόματα από το πληροφοριακό σύστημα*. Τα κριτήρια αξιολόγησης καθορίζονται στο άρθρο 3.6 του Γενικού Κανονισμού Πρακτικής Άσκησης του Πανεπιστημίου Πελοποννήσου και ενσωματώθηκαν στον κανονισμό της πρακτικής άσκησης των ΤΕ.ΓΕΩ., (Συνέλευση Τμημ. 11/09-02-2023, Θέμα 1ο) και έχουν ως εξής:

α) Σταθμισμένος Μέσος όρος (Σ.Μ.Ο.) των μαθημάτων στα οποία έχει καταχωρηθεί βαθμολογία στο σύστημα φοιτητολογίου μέχρι την ημερομηνία λήξης υποβολής των αιτήσεων. Ο Σταθμισμένος Μέσος Όρος των μαθημάτων προκύπτει από το βαθμό κάθε μαθήματος σταθμισμένου με το φόρτο ECTS του μαθήματος. Το κριτήριο έχει βαρύτητα 50%.

β) Σύνολο Ακαδημαϊκών Μονάδων ECTS που έχει συγκεντρώσει ο φοιτητής ως ποσοστό των μονάδων ECTS των Ν-1 ετών του προγράμματος σπουδών και μέγιστο βαθμό το 100, όπου Ν τα έτη σπουδών που απαιτούνται για τη λήψη πτυχίου. Το κριτήριο έχει βαρύτητα 40%.

γ) Το έτος σπουδών του φοιτητή. 100 μονάδες εάν ο φοιτητής βρίσκεται μέχρι το Ν έτος σπουδών και για κάθε έτος μετά το Ν χάνει 10 μονάδες. Το κριτήριο έχει βαρύτητα 10%.

**Σε περίπτωση ισοβαθμίας μεταξύ των επιλεχθέντων θα προηγείται ο φοιτητής που βρίσκεται στο μικρότερο τυπικό εξάμηνο. Στην περίπτωση εκ νέου ισοβαθμίας, θα πραγματοποιηθεί κλήρωση**

**ΠΡΟΣΟΧΗ: Ειδικά για φοιτητές που ανήκουν σε κατηγορία ΑΜΕΑ δεν ισχύει η παραπάνω μοριοδότηση και προηγούνται στην επιλογή.**

**Παρατηρήσεις σχετικά με τα κριτήρια και τη συμμετοχή στο χρηματοδοτούμενο πρόγραμμα ΕΣΠΑ**

**Τα ανωτέρω κριτήρια και ο μαθηματικός τύπος υπολογισμού των συνολικών μορίων εφαρμόζονται στην περίπτωση που ο αριθμός των αιτήσεων για πρακτική άσκηση** **μέσω του έργου «Πρακτική Άσκηση τριτοβάθμιας εκπαίδευσης του Πανεπιστημίου Πελοποννήσου για το ακαδημαϊκό έτος 2022‐2023» υπερβαίνει τον αριθμό των εγκεκριμένων θέσεων**. **Σε αντίθετη περίπτωση θα επιλεχθούν όλοι οι φοιτητές ανεξαρτήτως κριτηρίων.**

Σε περίπτωση **ακύρωσης αίτησης συμμετοχής** ή **απόσυρσης συμμετοχής** φοιτητή/τριας *που έχει λάβει χρηματοδότηση ΕΣΠΑ* η χρηματοδότηση δίνεται στον πρώτο/η επιλαχόντα/ούσα βάσει των δημοσιευμένων πινάκων κατάταξης. Σε περίπτωση καθυστερημένης ακύρωσης αίτησης συμμετοχής φοιτητή/τριας που έχει λάβει χρηματοδότηση ΕΣΠΑ και ο πρώτος επιλαχών έχει ήδη τοποθετηθεί σε μη αμειβόμενο πρόγραμμα θα επιλέγεται ο αμέσως επόμενος επιλαχών. Σε περίπτωση που δεν υπάρχει επιλαχών το ποσό χρηματοδότησης μεταφέρεται στο επόμενο εξάμηνο.

**Περιορισμοί**

Σύμφωνα με τις οδηγίες της Διαχειριστικής Αρχής του έργου Πρακτική Άσκηση, οι φοιτητές που θα κάνουν Πρακτική Άσκηση μέσω του προγράμματος ΕΣΠΑ, πρέπει να προσκομίσουν Υπεύθυνη Δήλωση (δες και σελ. 2 της παρούσας) στην οποία θα δηλώνουν ότι:

1. Δεν απασχολούνται με εξαρτημένη σχέση εργασίας πλήρους ωραρίου.
2. Δεν εργάζονται ως υπάλληλοι του δημοσίου τομέα (συμπεριλαμβάνονται και τα σώματα ασφαλείας).
3. Δεν βρίσκονται στη διάρκεια της στρατιωτικής τους θητείας.
4. Δεν έχουν συμμετάσχει σε άλλο πρόγραμμα Πρακτικής Άσκησης επιδοτούμενο από το ΕΣΠΑ .
5. Δεν στοιχειοθετείται συγγένεια (Β’ βαθμού και άνω, σε ευθεία γραμμή, πλάγια γραμμή και εξ’ αγχιστείας) όπως και συζυγική σχέση με το νόμιμο εκπρόσωπο της επιχείρησης. Επίσης, σε κάθε περίπτωση συγγένειας Β’ βαθμού και άνω όπως και συζυγικής σχέσης με άλλο πρόσωπο απασχολούμενο στον φορέα – επιχείρηση, το πρόσωπο αυτό δεν μπορεί να ορισθεί ως επόπτης εκ μέρους του Συνεργαζόμενου Φορέα.

*Την ανωτέρω υπεύθυνη δήλωση μπορείτε να «κατεβάσετε» από την ιστοσελίδα* [*https://agro.uop.gr/praktiki-askisi/required-documents*](https://agro.uop.gr/praktiki-askisi/required-documents) *,*

**Γενικές παρατηρήσεις**

* **Αίτηση μπορούν να υποβάλλουν φοιτητές που επιθυμούν να ενταχθούν στο επιδοτούμενο πρόγραμμα ΕΣΠΑ αλλά και αυτοί οι οποίοι δεν επιθυμούν να ενταχθούν μέσω του προγράμματος αλλά απλώς να πραγματοποιήσουν την Πρακτική τους άσκηση.**
* Θα πρέπει να υποβάλλετε την αίτησή σας στην Γραμματεία είτε με φάκελο είτε ηλεκτρονικά (agro-secr@uop.gr ) και όσοι επιθυμείτε να ενταχθείτε στο ΕΣΠΑ να **την υποβάλλετε και στην πλατφόρμα** <https://praktiki-new.uop.gr/> ώστε να πραγματοποιηθεί η αξιολόγησή σας ηλεκτρονικά.
* **Επικοινωνήστε με φορείς που επιθυμείτε να συνεργαστείτε μαζί τους και ενημερώστε τους ότι θα πρέπει να δημιουργήσουν θέση πρακτικής άσκησης στο σύστημα ATLAS** (<https://atlas.grnet.gr/CompanyRegistration> ).

Χρονοδιάγραμμα -Κρίσιμες ημερομηνίες

|  |  |  |
| --- | --- | --- |
| 1 | Χρονικό διάστημαυποβολής αιτήσεων | 14/2/2023 – 28/2/2023 |
| 2 | Ανάρτηση Προσωρινού Πίνακα αξιολόγησης αιτήσεων | 2/3/2023 |
| 3 | Χρονικό διάστημα υποβολής ενστάσεων  | 2 - 6 /3/2023 |
| 4 | Ανάρτηση Οριστικού Πίνακα αξιολόγησης αιτήσεων | 8/3/2023 |
| 5 | Παραλαβή 3 αντιτύπων Ειδικής Σύμβασης και του Βιβλίου ΠΑ, από Γραμματεία Τμήματος για φοιτητές **εκτός ΕΣΠΑ** | 9-27/3/2023 |
| 6 | Έναρξη ΠΑ | 1/4/2023 |

**Υπεύθυνοι του Προγράμματος**

**Επιτροπή Πρακτικής Άσκησης**

Μέλη: Μουρούτογλου Χρήστος (Πρόεδρος), Κυριακόπουλος Σωτήριος (μέλος), Σωτηρόπουλος Σταύρος (μέλος)

Αναπληρωματικά μέλη: Κοτσιφάκη Μαίρη (αναπλ. Πρόεδρος), Κληρονόμου Δέσποινα (αναπλ. μέλος), Λυκοσκούφη Ιωάννη (αναπλ. μέλος).

**Επιτροπή Ενστάσεων**

Μέλη:
Κώτσιρας Αναστάσιος (Πρόεδρος), Δελής Κωνσταντίνος (μέλος), Τσιλιάνος Δημήτριος (μέλος)

Αναπληρωματικά μέλη:

Αλεξόπουλος Αλέξιος (αναπλ. Πρόεδρος), Γεωργιόπουλος Γεώργιος (αναπλ. μέλος), Δάρρας Αναστάσιος (αναπλ. μέλος)

Υπεύθυνες Γραμματείας

Βασιλική Καρδάση και Νίκη Μπούνα